open-index/open-wikipedia-markdown huggingface dataset:
Americká basketbalová federácia

**Americká basketbalová federácia** alebo **FIBA Americas** je americká športová konfederácia, ktorá združuje basketbalové zväzy amerických štátov. Vznikla v roku 1975 a sídli v San Juan, v Portoriku. Momentálne (2012) združuje 44 národných basketbalových zväzov a na jej čele stojí Argentínčan Horacio Muratore. FIBA Americas je členom Medzinárodnej basketbalovej federácie (FIBA) a tiež PASO. 

Založilo ju 19 členov: Americké Panenské ostrovy, Argentína, Bahamy, Barbados, Brazília, Čile, Dominikánska republika, Guatemala, Kanada, Kolumbia, Kuba, Mexiko, Panama, Peru, Portoriko, Salvádor, Uruguaj, USA a Venezuela. O 5 rokov neskôr sa konalo prvé medzinárodné podujatie FIBA Americas, Majstrovstvá Ameriky mužov.

## Zóny FIBA Americas
Členské federácie sú rozdelené geograficky do 3 basketbalových zón:

CONCEABA sa ešte delí na 2 subzóny: Strednú Ameriku (COCABA) s 8 členmi a Karibik (CBC) s 24 členmi.

## Členské federácie

## Podujatia
### Národné tímy
* Majstrovstvá Ameriky
* Panamerické hry
* Majstrovstvá Ameriky do 18 rokov
* Majstrovstvá Ameriky do 16 rokov
:**Regionálne podujatia**
* Majstrovstvá Južnej Ameriky
* Juhoamerické hry
* Majstrovstvá Južnej Ameriky do 21 rokov
* Majstrovstvá Južnej Ameriky do 17 rokov
* Majstrovstvá Južnej Ameriky do 15 rokov
* Centrobasket
* Stredoamerické a karibské hry
* Centrobasket do 21 rokov
* Centrobasket do 17 rokov
* Centrobasket do 15 rokov
* Majstrovstvá COCABA
* Majstrovstvá COCABA do 21 rokov
* Majstrovstvá COCABA do 17 rokov
* Majstrovstvá CBC
* Majstrovstvá CBC do 20 rokov

### Kluby
* Americká liga FIBA
:**Regionálne súťaže**
* Juhoamerická liga mužov
* Juhoamerické klubové majstrovstvá žien

## Referencie

## Pozri aj
* Medzinárodná basketbalová federácia

## Externé odkazy
* Oficiálna stránka FIBA Americas  /
* FIBA Americas na stránke Medzinárodnej basketbalovej federácie  

Basketbal
Kategória:Medzinárodné basketbalové organizácie
Kategória:Organizácie založené v 1975
Acugi

**Acugi** (jap. 厚木市 - Acugi-ši; anglickým prepisom *Atsugi(-shi)*) je mesto v Japonsku na ostrove Honšu v prefektúre Kanagawa. Leží na rieke Sagami, v minulosti s veľkým riečnym prístavom. 

Po 2. svetovej vojne slúžilo ako letecká vojenská základňa USA. V súčasnosti je poľnohospodárskym centrom oblasti s vyspelou dopravnou infraštruktúrou a spojením s Tokiom. Okrem poľnohospodárskeho je tu rozvinutý aj automobilový a elektrotechnický priemysel.

## Zdroj
* 

Kategória:Mestá v Japonsku
Kategória:Sídla v prefektúre Kanagawa
Oceánska basketbalová federácia

**Oceánska basketbalová federácia** alebo **FIBA Oceania** je oceánska športová konfederácia, ktorá združuje basketbalové zväzy oceánskych štátov. Vznikla v roku 1967 pod názvom *Oceania Basketball Confederation* a sídli v meste Boambee, v Austrálii. Momentálne (2012) združuje 21 národných basketbalových zväzov a na jej čele stojí Austrálčan Bob Elphinston. FIBA Oceania je členom Medzinárodnej basketbalovej federácie (FIBA) a tiež ONOC. 

O 4 rokov neskôr po vzniku federácie, v roku 1971, sa konalo prvé medzinárodné podujatieMajstrovstvá Oceánie mužov.

## Členské federácie

## Podujatia
### Národné tímy
* Majstrovstvá Oceánie
* Pacifické hry
* Majstrovstvá Oceánie do 19 rokov
* Majstrovstvá Oceánie do 17 rokov
* Pacifické majstrovstvá juniorov

## Referencie

## Pozri aj
* Medzinárodná basketbalová federácia

## Externé odkazy
* Oficiálna stránka FIBA Oceania 
* FIBA Oceania na stránke Medzinárodnej basketbalovej federácie  

Basketbal
Kategória:Medzinárodné basketbalové organizácie
Kategória:Organizácie založené v 1967
Hugon Hanke

**Hugon Hanke** (* 26. marec 1904 – † 19. december 1964) bol poľský politik a ministerský predseda poľskej exilovej vlády.

## Životopis
Hanke bol v Sliezsku politicky aktívny už pred 2. svetovou vojnou (*Chrześcijańskie Związki Zawodowe* a *Stronnictwo Pracy*).

Po odchode do Londýna patril v rokoch 1950 až 1954 k poľskej exilovej vláde. 8. augusta 1955 ho August Zaleski menoval nástupcom Stanisława Mackiewicza, ktorý sa vrátil do Poľska. Tento úrad zastával až do 10. septembra 1955, kedy sa tiež vrátil do vlasti. Jeho nástupcom bol Antoni Pająk.

Existuje domnienka, že bol agentom poľských tajných služieb.

## Externé odkazy
* Hugon Hanke na kprm.gov.pl

## Zdroj
* 

Kategória:Poľskí politici
Kategória:Narodenia v 1904
Kategória:Úmrtia v 1964
Università degli Studi Niccolò Cusano

náhľad|300px|Campus Mikuláš Kuzánsky Univerzita

**Università degli Studi Niccolò Cusano**, skrátene UNICUSANO, je súkromná univerzita v Ríme, založená v roku 2006. V roku 2012 mala 10.107 študentov. 

## Rektori
* Sebastiano Scarcella (2006-2010)
* Giovanni Puoti (2010 - )

## Iné projekty

## Externé odkazy
* Mikuláš Kuzánsky Univerzita 

Kategória:Univerzity v Taliansku
Kategória:Vysoké školy v Ríme
Aleksander Fredro

**Aleksander Fredro** (* 20. jún 1793, Surochów, Jarosław – † 15. júl 1876, Ľvov) bol poľský dramatik a spisovateľ.

Gróf Fredro bojoval na francúzskej strane v napoleonských vojnách a zúčastňoval sa vojenského odporu proti rakúsko-uhorskej nadvláde v Haliči. Písal komédie s politickými pointami a jeho postavy zastupovali stereotypné poľské charaktery. Veľkú popularitu získalo jeho dielo až po jeho smrti. Dnes je uznávaný ako poľský Molière. Publikoval tiež básne a rozprávky.

V roku 1828 sa oženil so šľachtičnou Žofiou Jabłonowskou a narodil sa im syn Jan Aleksander Fredro a dcéra Zofia Szeptycka. Aleksander je pochovaný v krypte svojho rodu v kostole panny Márie v ukrajinskom meste Rudki.

## Dielo
* *Damy i huzary* 
* *Mąż i żona* (1822) 
* *Pan Geldhab* (1818) 
* *Pan Jowialski* (1832) 
* *Śluby panieńskie, czyli Magnetyzm serca* (1833) 
* *Zemsta* (1834), (sfilmované v rokoch 1956 a 2002)
* *Dożywocie* (1835)

## Iné projekty

## Externé odkazy
* Životopis na literat.ug.edu.pl

## Zdroj
* 

Kategória:Poľskí dramatici
Kategória:Narodenia v 1793
Kategória:Úmrtia v 1876
Panamerická bejzbalová konfederácia

**Panamerická bejzbalová konfederácia**, skr. **COPABE** () je americká športová konfederácia, ktorá združuje bejzbalové zväzy amerických štátov. Vznikla v roku 1985 a sídli v Panama City, v Paname. Momentálne (2012) združuje 29 národných bejzbalových zväzov a na jej čele stojí Portoričan Israel Roldan. COCABE je členom Medzinárodnej bejzbalovej federácie (IBAF) a tiež PASO. 

2 roky po vzniku federácie sa konalo prvé medzinárodné podujatie COCABE, Panamerické majstrovstvá mužov. Súčasťou COPABE je aj Karibská bejzbalová konfederácia.

## Členské federácie

;Bývalí členovia
*  (Liga de Netherlands Antillean Baseball )

## Podujatia
* Panamerické majstrovstvá
* Majstrovstvá Ameriky juniorov (U16)
* Panamerické hry
Regionálne podujatia:
* Juhoamerické hry
* Stredoamerické a karibské hry

## Referencie

## Zdroje
* Oficiálna stránka COPABE  
* Staršia stránka COPABE  
* COPABE na stránke Medzinárodnej bejzbalovej federácie *archive.org* /

Bejzbal
Kategória:Medzinárodné bejzbalové organizácie
Kategória:Organizácie založené v 1985
Národný park Sangay

**Národný park Sangay** je národný park v Ekvádore v provinciách Morona-Santiago, Chimborazo a Tungurahua. V parku sa nachádzajú dve aktívne sopky, fauna a flóra je veľmi rozmanitá, pretože sú tu dažďové lesy aj ľadovce. 

V roku 1983 bol park pre svoje prírodné bohatstvo zapísaný na zoznam svetového dedičstva UNESCO.

## Iné projekty

## Externé odkazy
* Oficiálna stránka UNESCO

## Zdroj
* 

Kategória:Národné parky v Ekvádore
Kategória:Lokality Svetového dedičstva v Ekvádore
Sewell

**Sewell** je bývalé banícke mesto v Čile. Nachádza sa v centrálnej časti štátu v regióne O'Higgins približne 150 km južne od Santiaga. 

V roku 2006 bolo zapísané na zoznam svetového dedičstva UNESCO.

Leží v Andách v nadmorskej výške medzi 2&nbsp;000 a 2&nbsp;250 m, panuje tu horská klíma. V roku 1905 tu bola otvorená v tej dobe najväčšia podpovrchová baňa na meď. V období najvyššej aktivity bane tu žilo až 15 000 ľudí – baníkov s rodinami. V 70. rokoch 20. storočia bola ale baňa takmer vyťažená a obyvatelia mestečko opustili.

## Demografia

## Iné projekty

## Externé odkazy
* Sewell na stránke UNESCO
* Oficiálna stránka 

## Zdroj

Kategória:Zaniknuté mestá
Kategória:Lokality Svetového dedičstva v Čile
Kategória:Mestá v Čile
Pamiatkový úrad Slovenskej republiky

**Pamiatkový úrad Slovenskej republiky** (skr. PÚ SR, PÚSR) je úrad, ktorého hlavnou úlohou je ochrana pamiatkového fondu Slovenskej republiky. PÚSR sídli v Bratislave, ale má celoštátnu pôsobnosť, spadá pod neho 8 krajských pamiatkových úradov so sídlom v krajských mestách. Od mája 2022 je generálnym riaditeľom Pamiatkového úradu SR Pavol Ižvolt. Pamiatkový úrad SR bol zapojený do digitalizácie kultúrneho dedičstva Slovenska, vzniknutý digitálny obsah je sprístupnený na portáli Slovakiana.

## Vývoj názvov a štruktúry úradu
Predchodca dnešného Pamiatkového úradu SR bol zriadený k 1. januáru 1951. Celkový vývoj bol nasledovný: 
* 1.1. 1951 – zriadený **Pamiatkový ústav** (Poznámka: Ústav mal na starosti aj ochranu prírody)
* november 1951 – Pamiatkový ústav premenovaný na **Slovenský pamiatkový ústav** (SPÚ)
* 1958 – SPÚ premenovaný na **Slovenský ústav pamiatkovej starostlivosti a ochrany prírody** (SÚPSOP) (Poznámka: De iure bol SÚPSOP jedným z predchodcov Ústredia štátnej ochrany prírody [pozri nižšie], de facto bol predchodom ÚŠPS [pozri nižšie], ktoré vzniklo v roku 1981 de iure odčlenením od SÚPSOP)
* 1981 – vytvorený „stredný článok riadenia“ **Ústredie štátnej pamiatkovej starostlivosti** (ÚŠPS) s troma podriadenými organizáciami: **Štátny pamiatkový ústav pamiatkovej starostlivosti** (ŠÚPS), Štátne reštaurátorské ateliéry (ŠRA) a Projektový ústav kultúry; zodpovednosť za ochranu prírody prešla na novovytvorené Ústredie štátnej ochrany prírody
* 1986 – zrušenie ÚŠPS (podriadené organizácie zostali)
* 1991 – ŠÚPS premenovaný na **Slovenský ústav pamiatkovej starostlivosti** (SÚPS)
* 1994 – SÚPS a ŠRA zlúčené pod názvom **Pamiatkový ústav** (19961998 prechodne nazývaný **Národné pamiatkové a krajinné centrum**); Projektový ústav kultúry premenený na štátny podnik (od roku 1998 v likvidácii)
* 2002 – Pamiatkový ústav a okresné a krajské pamiatkové úrady zlúčené pod názvom **Pamiatkový úrad Slovenskej republiky**

## Vedenie
Od mája 2022 je generálnym riaditeľom úradu Pavol Ižvolt. Predchádzajúcim riaditeľom bol od januára 2021 Radoslav Ragač, generálny riaditeľ sekcie kultúrneho dedičstva Ministerstva kultúry. Prvou generálnou riaditeľkou bola Katarína Kosová. Hovorca ministerstva na margo jej odvolania uviedol: „Pani Kosová vybudovala dôležitú inštitúciu na ochranu pamiatok, ktorá však v 21. storočí potrebuje nový impulz. Úrad taktiež vyžaduje výraznejší pohyb vpred, aby záchrana a ochrana pamiatok mohla byť efektívnejšia, transparentnejšia a dynamickejšia.“

## Referencie

## Iné projekty

## Externé odkazy
* Oficiálny web Pamiatkového úradu SR
* Slovakiana – domovská stránka

Kategória:Pamiatky na Slovensku
Kategória:Úrady Slovenskej republiky
Kategória:Organizácie založené v 1951
Kategória:Organizácie založené v 2002
Čestná stráž Ozbrojených síl Slovenskej republiky

**Čestná stráž Ozbrojených síl Slovenskej republiky (ČS OS SR)** je útvar , ktorého hlavnou úlohou je (podľa vlastnej webstránky) zabezpečovanie štátno-protokolárnych akcií "vojenskými poctami pre štátnych a ústavných činiteľov SR, predstaviteľov vlád cudzích štátov, predstaviteľov Európskej únie a NATO." ČS OS SR vykonáva vojenské pocty, kladenie vencov, vojenské pohreby a rozlúčky. Pri výnimočných udalostiach ako sú oslavy SNP či Deň Ozbrojených síl SR predvádza svoj galaprogram." 

Čestná stráž je súčasťou Veliteľstva posádky Bratislava bývalých Síl výcviku a podpory Ozbrojených síl Slovenskej republiky. V tomto zaradení bola od reorganizácie OS SR 30. júna 2009. K 1. júlu 2014 bolo Veliteľstvo posádky Bratislava prevelené do priamej podradenosti Náčelníka Generálneho štábu Ozbrojených síl. Veliteľom ČS OS SR je od roku 2021 podplukovník Ing. Ján Polák.

## Činnosť
Čestná stráž sa v júni 2014 podieľala aj na inaugurácii prezidenta Andreja Kisku v bratislavskej Redute. Od 6. septembra 2016 Čestná stráž stráži tri zo štyroch štátnych symbolov, ktoré sa nachádzajú vo vestibule v budove Národnej rady SR: štátny znak, štátna vlajka a štátna pečať. Stráž bude vykonávaná každý pracovný deň počas zasadania parlamentu šiestimi vojakmi a jedným veliacim poddôstojníkom. Strážia v dvojiciach po jednej hodine, každých 20 minút si vymenia miesto. 

## Velitelia
28. septembra 2018 podplukovník Miloslav Arnold symbolicky odovzdal velenie svojmu nástupcovi Branislavovi Fraňovi, ktorý bol spolu s nadobudnutím funkcie k 1. októbru 2018 povýšený na podplukovníka.

## Referencie

## Externé odkazy
* Stránka Čestnej stráže na portáli Ozbrojených síl 

Kategória:Ozbrojené sily Slovenskej republiky
Kategória:Veliteľstvo posádky Bratislava
Kategória:Jednotky čestnej stráže
Káthmandu (rozlišovacia stránka)

**Káthmandu** (varianty pozri v článku Káthmandu) môže byť:
*hlavné mesto Nepálu, pozri Káthmandu
*okres v Nepále, pozri Káthmandu (okres)
*Káthmándu upatjaká (Kotlina Káthmandu)
Spevák (rozlišovacia stránka)

**Spevák** môže byť:

* ten kto sa venuje spevu, pozri spevák
* slovenský názov vtáčieho rodu *Mimus* a prípadne aj rodov *Erythropygia* (resp. *Cercotrichas*; novší názov: žltorítka), *Chaetops* (novší názov: skalovec) a *Dumetella* (novší názov: drozdec), pozri Mimus, žltorítka, skalovec, Dumetella
* česko-slovenský televízny film z roku 1983, pozri Spevák (film)

## Zdroje
Emgeton Flexaret Mini

**Emgeton Flexaret Mini** je mobilný telefón so zabudovaným kompaktným fotoaparátom s 3x optickým zoomom. Predával sa pod obchodnou značkou Emgeton, pričom pôvodne je to čínsky výrobok, ktorý bol kúpený českou značkou a rebrandovaný. Obsahuje vlastný proprietárny operačný systém, dotykovú obrazovku, 12,1 megapixelový fotoaparát s xenónovým bleskom, rozhranie mini USB, podporu pamäťových kariet Micro SD, vnútornú pamäť, internetový prehliadač, podporu Javy a ďalšie základné funkcie.

Umožňuje zdieľanie videa na sieti Youtube, neumožňuje však jeho prehliadanie.

Kategória:Mobilné telefóny
Hrad San Pedro de la Roca

**Castillo de San Pedro de la Roca** (tiež Castillo del Morro) je hrad na predmestí Santiago de Cuba. Bol postavený na začiatku 17. storočia, hlavným architektom bol Talian Giovanni Battista Antonelli. Hlavným účelom stavby bolo chrániť prístav v Santiagu pred útokmi pirátov a korzárov. 

V roku 1622 pevnosť poničili anglické vojská pod vedením sira Christophera Myngsa. Hrad je charakteristický množstvom padacích mostov. V podzemí sú žaláre.

V roku 1997 bol hrad zapísaný na zoznam svetového dedičstva UNESCO.

## Iné projekty

## Externé odkazy
* Oficiálna stránka UNESCO

## Zdroj
* 

Kategória:Pevnosti
Kategória:Lokality Svetového dedičstva na Kube
Kategória:Architektúra v 17. storočí
Kategória:Stavby na Kube
Africká bejzbalová a softbalová asociácia

**Africká bejzbalová a softbalová asociácia**, skr. **ABSA** () je africká športová konfederácia, ktorá združuje bejzbalové a softbalové zväzy afrických štátov. Vznikla v roku 1990 a sídli v Lagose, v Nigérii. Založilo ju 9 členov: Angola, Botswana, Ghana, Lesotho, Namíbia, Nigéria, Sierra Leone, Zambia a Zimbabwe. Momentálne (2012) združuje 24 národných bejzbalových zväzov a na jej čele stojí Nigérijčan Ishola Williams. ABSA je členom Medzinárodnej bejzbalovej federácie (IBAF) a tiež ANOCA. 

## Zóny ABSA
Členské federácie sú rozdelené geograficky do 4 bejzbalových zón:

## Členské federácie

## Podujatia
* Africký pohár
* Africký pohár juniorov
* Africké hry

## Externé odkazy
* Oficiálna stránka Africkej bejzbalovej a softbalovej asociácie  

## Zdroje
* Baseball and Softball for Africa  
* ABSA na stránke Medzinárodnej bejzbalovej federácie /

Bejzbal
Kategória:Medzinárodné bejzbalové organizácie
Kategória:Organizácie založené v 1990
Medzinárodný turistický odznak Besky(i)dy

**Medzinárodný turistický odznak Besky(i)dy** (pl. Międzynarodowa Odznaka Turystyczna Besky(i)dy, cz. Mezinárodní turistický odznak Besky(i)dy) – horský, medzinárodný odznak, ktorý bol založený 24. marca 2008 spoločne cez:
*Regionálna Rada Klubu slovenských turistov Čadca 
*Klub českých turistů Třinec 
*Polskie Towarzystwo Turystyczno-Sportowe „Beskid Śląski” w Republice Czeskiej 
*PTTK „Wisła”
*PTTK, Żywiec

Na získanie odznaku je nutné zakúpiť záznamník a potvrdzovať návštevy prelepením nálepkou. Nálepku treba opečiatkovať.
Pre získanie odznaku v jednom štáte je potrebne navštíviť minimálne 6 ľubovoľne vybratých miest z 8 uvedených.
Pre získanie prémiového odznaku a certifikátu je potrebne navštíviť všetky miesta uvedené v záznamníku.
Doba plnenia bola časovo obmedzená do 15. septembra 2012, ale neskôr bola predĺžená do 15. septembra 2013.

## Kontrolné body

## Udeľované odznaky

## Referencie


## Literatúra
*Všeobecné podmienky plnenia MTO Besky(i)dy 

Kategória:Pešia turistika
Acyklia

**Acyklia** je funkčná porucha vaječníkov samíc zvierat, ktorú spôsobuje znížená produkcia hormónov podmozgovej žľazy a vaječníkov. Následkom je dlhodobé chýbanie fázy pohlavnej aktivity (ruje) u zvierat s s pravidelným pohlavným cyklom. Acyklia sa prirodzene vyskytuje v čase gravidity zvierat.

## Zdroj
* 

Kategória:Choroby zvierat
Ázijská bejzbalová federácia

**Ázijská bejzbalová federácia**, skr. **BFA** () je ázijská športová konfederácia, ktorá združuje bejzbalové zväzy ázijských štátov. Vznikla v roku 1954 a sídli v Soule, v Kórejskej republike. Založili ju 4 členovia: Filipíny, Japonsko, Kórejská republika a Taiwan. V roku 2013 združovala 25 národných bejzbalových zväzov a na jej čele stál Číňan Tom Peng. BFA je členom Medzinárodnej bejzbalovej federácie (IBAF) a tiež OCA. 

Už v roku vzniku federácie sa konalo prvé medzinárodné podujatie BFA, Majstrovstvá Ázie. V rokoch 19751983 bola činnosť federácie pozastavená, čoho dôsledkom bolo aj prestávka v konaní ázijského šampionátu.

## Členské federácie

Dočasnými členmi BFA boli v rokoch 19691971  a v rokoch 19811994 .

## Podujatia
;Národné tímy
* Majstrovstvá Ázie
* Ázijské hry
* Ázijský pohár
* Majstrovstvá Ázie juniorov
Regionálne podujatia:
* Hry Juhovýchodnej Ázie
* Pohár Juhovýchodnej Ázie
* Pohár Juhozápadnej Ázie

;Kluby
* Ázijská séria

## Referencie

## Zdroje
* Oficiálna stránka BFA 
* BFA na stránke Medzinárodnej bejzbalovej federácie /

Bejzbal
Kategória:Medzinárodné bejzbalové organizácie
Kategória:Organizácie založené v 1954
Acyklický kvet

[thumb|Acyklický kvet rodu [Calycanthus]]
**Acyklický kvet** () je kvet, ktorého orgány (okvetie, tyčinky a piestiky) vyrastajú na kvetnom lôžku v tvare špirály. Ak je lôžko pretiahnuté, kvetné orgány vyrastajú skrutkovito. Sú charakteristické pre primitívne krytosemenné rastliny. Z acyklického kvetu sa fylogeneticky vyvinul hemicykilický a cyklický typ.

## Zdroje
* 
*

Kategória:Kvet
Oceánska bejzbalová konfederácia

**Oceánska bejzbalová konfederácia**, skr. **BCO** () je oceánska športová konfederácia, ktorá združuje bejzbalové zväzy oceánskych štátov. Vznikla v roku 1989 a sídli v Melbourne, v Austrálii. Momentálne (2012) združuje 15 národných bejzbalových zväzov a na jej čele stojí Austrálčan Ron Finley. BCO je členom Medzinárodnej bejzbalovej federácie (IBAF) a tiež ONOC a OSFO. 

## Členské federácie

## Podujatia
* Majstrovstvá Oceánie
* Majstrovstvá Oceánie juniorov
* Pacifické hry

## Pozri aj
* Medzinárodná bejzbalová federácia

## Externé odkazy
* Oficiálna stránka BCO  
* Bejzbal v Oceánii na stránke sportingpulse.com 
* BCO na stránke Medzinárodnej bejzbalovej federácie /

Bejzbal
Kategória:Medzinárodné bejzbalové organizácie
Kategória:Organizácie založené v 1989
Acyl

**Acyl** (všeobecný vzorec: **R–CO**) je jednoväzbová skupina, ktorá vzniká odtrhnutím skupiny -OH z karboxylovej skupiny karboxylovej kyseliny. Názvy acylových skupín sa odvodzujú z latinčiny pochádzajúcich triviálnych názvov kyselín:
* acyl kyseliny mravčej – formyl (HCO**–**)
* acyl kyseliny octovej – acetyl (CH3CO**–**)
* acyl kyseliny benzoovej – benzoyl (C6H5CO**–**)
a podobne.

## Zdroj
* 

Kategória:Organická chémia
Kostol Dobrého pastiera (Solinky)

**Kostol Dobrého Pastiera** je rímskokatolícky farský kostol v Žiline na sídlisku Solinky.  

## Farnosť
Farnosť bola zriadená 1. júla 1997 Nitrianskou diecézou oddelením od Farnosti Žilina-Mesto. Územie farnosti tvoria tieto časti Žiliny: sídlisko Solinky, Solinky-Juh, Bôrik a Hliny VI. Za prvého správcu novovzniknutej farnosti bol nitrianskym biskupom kardinálom Ján Chryzostomom Korcom menovaný  vdp. Mgr. Ján Hudec.

Na sviatok Nepoškvrneného počatia Panny Márie 8. decembra 1997 dostala farnosť pozemok pod kostol od mesta Žiliny za symbolickú sumu 1 Sk. Výstavba kostola začala na jar 1998 a v priebehu roka bol dokončený. V hlavnom oltári sú uložené relikvie svätých Andreja-Svorada a Beňadika. Slávnostnú posviacku kostola vykonal 8. mája 1999 nitriansky biskup kardinál Ján Chryzostom Korec. Základný kameň kostola posvätil 22. apríla 1990 pápež sv. Ján Pavol II. v Bratislave pri svojej prvej apoštolskej ceste v Československu. 

Od 14. februára 2008 Farnosť Dobrého pastiera patrí pod novovzniknutú Žilinskú diecézu. 

## Kňazi a diakoni vo farnosti

## Externé odkazy
* fotografie na zilina-gallery.sk

Solinky
Žilina
Žilina
Kategória:Architektúra z 1999
Božídarské rašeliniště

**Božídarské rašeliniště** je národná prírodná rezervácia v okrese Karlovy Vary, najväčšia, čo do rozlohy, v Krušných horách. Leží západne od mesta Boží Dar v nadmorskej výške 940 až 1115 metrov. Ťažba rašeliny tu prebiehala až do druhej svetovej vojny.

Ochrana tohoto prírodného územia bola vyhlásená v roku 1965 na rozlohe 929,5 hektára; chráni vrchoviskové rašelinisko so smrečinami, kosodrevinou, porastami borovice barinnej, brezy trpasličej, vresoviskami a lúkami. Rastie tu pre rašeliniská charakteristická mäsožravá rastlina rosička okrúhlolistá. Od roku 1977 územím prechádza náučný chodník s dĺžkou 3,2 km a dvanástimi zastávkami. Najvyšším bodom chráneného územia je výrazný vrch Božídarský špičák.

Na severnom okraji rezervácie odbočuje z potoka Černá 13 kilometrov dlhý vodný kanál Blatenský vodní příkop z roku 1540 ktorý bol nedávno obnovený za účelom odvádzania povrchových vôd stekajúcich z rašeliniska, ktorých kyslé zloženie by nepriaznivo ovplyvňovalo potok slúžiaci ako zdroj pitnej vody. Pozdĺž potoka sa nachádzajú tzv. sejpy – hromady hlušiny ktoré zostali po ryžovaní cínovej rudy. Na nich rastú špecifické druhy rastlín – o. i. vres a vzácny plešivec dvojdomý.

## Referencie


## Iné projekty

## Externé odkazy
* Informácie na AOPK ČR
* Popis na Cittadella.cz 

## Zdroj
* 

Kategória:Rašeliniská v Česku
Kategória:Národné prírodné rezervácie v Česku
Kategória:Krušné hory
Kategória:Povodie Ohře
Kategória:Chránené územia v okrese Karlove Vary
Kategória:Jáchymov
Ostrovské rybníky

**Ostrovské rybníky** je prírodná rezervácia, ktorá bola vyhlásená v roku 1998 a nachádza sa neďaleko obce Ostrov. Dôvodom je ochrana vodných a mokraďových stanovísk a na ne viazanú flóru a faunu.

## Referencie


## Externé odkazy
* Informácie na AOPK ČR

## Zdroj
* 

Kategória:Chránené územia v okrese Karlove Vary
Kategória:Povodie Ohře
Kategória:Rybníky v Karlovarskom kraji
Ľubomír Svoboda

Generálporučík Ing. **Ľubomír Svoboda** (* 13. október 1961, Myjava) je slovenský generál. Od roku 2020 je zástupca náčelníka Generálneho štábu OS SR. Predtým bol od 1. augusta 2017 veliteľ Vzdušných síl OS SR. Predtým bol od 1. júla 2012 do 31. júla 2013 veliteľom Síl výcviku a podpory Slovenskej republiky. Od augusta 2013 pôsobil ako náčelník štábu vo Veliteľstvo spoločných síl NATO.

Svobodovo povýšenie do druhej generálskej hodnosti, generálmajor schválila 13. decembra 2017 vláda. Prezident Andrej Kiska ho povýšil k 9. januáru 2018. 16. decembra 2020 vláda schválila Svobodovo povýšenie do hodnosti generálporučík. Preidentka Zuzana Čaputová ho do hodnosti vymenovala 28. januára 2021.

## Referencie

Kategória:Narodenia v 1961
Kategória:Osobnosti z Myjavy
Kategória:Slovenskí generáli
Kategória:Velitelia Síl výcviku a podpory Slovenskej republiky
Kategória:Príslušníci Ozbrojených síl Slovenskej republiky
Kategória:Velitelia Vzdušných síl Slovenskej republiky
Rideau Canal

**Rideau Canal** je prieplav spájajúci hlavné mesto Kanady, Ottawu, s mestom Kingston pri Ontárijskom jazere. Otvorený bol v roku 1832 a je v prevádzke do dnešného dňa. Je to najstaršia fungujúca umelá vodná cesta v Severnej Amerike. V súčasnosti prieplav prevádzkuje  spoločnosť *Parks of Canada*. Lodná prevádzka je od polovice mája do polovice októbra.

V roku 2007 bol prieplav zapísaný na zoznam svetového dedičstva UNESCO.

## Vodná cesta
Z celkovej dĺžky  je  umelou vodnou cestou, zvyšok cesty je po riekach Rideau a Cataraqui a jazerách Dolné, Horné a Veľké Rideau. V súčasnosti je kanál využívaný na rekreačné účely. Z celkového počtu 45 stavidiel je väčšina dosiaľ na ručný pohon.

## Zimná prevádzka
V zimnom období je približne  dlhá časť vodnej cesty, prechádzajúcej centrom Ottawy, miestom na korčuľovanie a ľadový hokej. Na tieto aktivity je kanál upravovaný od sedemdesiatych rokov a túto možnosť využívajú desaťtisíce Ottawčanov.

## Iné projekty

## Externé odkazy
* Oficiálna stránka
* Kanál Rideau na stránke UNESCO

## Zdroj

Kategória:Lokality Svetového dedičstva v Kanade
Kategória:Ottawa
Kategória:Prieplavy
Kategória:Vodná doprava v Kanade
Kategória:Doprava v Ontáriu
Jane Ellen Harrisonová

**Jane Ellen Harrisonová** (* 9. september 1850 – † 15. apríl 1928) bola klasická filologička pôsobiaca na univerzite v Cambridgi. Bola prvou akademičkou v tomto odbore. Patrila do ritualistickej školy a bola významnou predstaviteľkou Cambridgskej ritualistickej školy.

## Životopis
Narodila sa v roku 1850 v Cottinghame v Anglicku. Jej matka umrela veľmi skoro, preto bola vychovávaná guvernantkami. Vďaka svojej snahe ovládala už v sedemnástich rokoch nemčinu, latinčinu a gréčtinu. Vyštudovala na Newnhamskej univerzite. V roku 1874 sa na Cambridgskej univerzite zaradila medzi klasicistov. Jej publikácie sa zaoberali gréckym náboženstvom, históriou a umením. Pred svojou smrťou v roku 1928 vydala svoju autobiografiu po menom *Reminiscences of a Student´s Life*.

## Základné myšlienky
Jane Harrisonová sa domnievala, že na počiatku vývoja náboženských predstáv stál *apotropaický rituál* predstavujúci magický úkon zameraný na ochranu úrody a obydlí. Personifikáciou rituálnych úkonov sa následne zrodil *daimon* (gr. eniautos daimon), bôžik vegetácie a plodnosti spojený s prírodnými silami, ktorý bol predchodcom "veľkých" bohov. Mýtus Jane Harrisonová označovala ako *legomenon*. Ten reprezentoval sekundárny komentár a výklad primárneho rituálneho aktu – *dromenon*. Jane Harrisonová uvádza, že boh nebol produktom pomýleného intelektu zameraného na *utilitárne ciele*, ale silné emócie zdielané účastníkmi kolektívneho obradu. Vysoká miera emocionality prepožičiava náboženskému prežívaniu "stretnutie" alebo "účasť" na posvätnom zdaní objektívnej reality. Božstvo je tak plodom kolektívnej sugescie vytváranej rituálom. Odmietla Tylorovu a Frazerovu tézu, že archaické náboženstvo predstavovalo sled mylných predstáv ústiacich do série nezmyselných úkonov. Religiozitu zadefinovala ako sústavu činností zdôrazňujúcich špecifické aspekty života, ktoré sú nevyhnutne reprezentované a sú potom znehybnené do abstraktných teologických koncepcií. Hlavným zmyslom mýtu nie je *etiologické* objasnenie rôznych prírodných, či historických skutočností, ale reprezentácia kolektívnej imaginácie zakladajúcej a udržujúcej danú spoločnosť.

## Dielo
* *Prolegomena to the Study of Greek Religion* 1903.
* *Themis: A Study in the Social Origins of Greek Religion* 1912.

## Referencie


Kategória:Britské feministky
Kategória:Britskí religionisti
Akira Fudžišima

**Akira Fudžišima** () (* 10. marec 1942, Tokio, Japonsko) je japonský chemik v súčasnosti pôsobiaci ako emeritný profesor na Tokijskej univerzite, známy vďaka výskumu fotokatalytických a superhydrofilných vlastností oxidu titaničitého.

Vysokoškolské vzdelanie ukončil v 1966 na fakulte inžinierstva Jokohamskej národnej univerzity, doktorát získal v 1971 na Tokijskej univerzite. Počas doktorandskej práce objavil spolu so svojim vedúcim, profesorom Keniči Hondom, proces fotokatalytického rozkladu vody UV žiarením prebiehajúceho na elektróde z oxidu titaničitého. Tento jav bol neskôr pomenovaný aj ako Honda-Fudžišima efekt.

Kategória:Japonskí chemici
Kategória:Nositelia Japonskej ceny
Kategória:Osobnosti z Tokia
Riasnica

[thumb|Riasnice s [maskara|maskarou]]

**Riasnica** (iné názvy: **cília**, **cílium** , **riasa**; neodborne alebo zastarano: **obrva**, **mihalnica**; knižne alebo zastarano: **brva**; zastarano: *vráska*, , mn. č. *cilia*) je kožný derivát podobný chlpu a vlasu. Riasnice rastú na hornej a dolnej mihalnici (t.j. viečku).

Chránia oko pred vniknutím jemných častíc (nečistôt, prachu, malého hmyzu) do oka a zabraňujú tak jeho poškodeniu. Mihalnica má valcovitý tvar so zaoblenými koncami. Farba riasnic je u ľudí rôzna a do istej miery sa zafarbenie podobá ľudským vlasom. Pri embryu sa riasnice vyvíjajú medzi siedmym a ôsmym týždňom. Výrazné riasnice sú v mnohých kultúrach považované za symbol ženskosti. Na ich zvýraznenie sa používa maskara.

Existujú aj umelé riasnice, ktoré sa nalepujú na očné viečka namiesto prírodných riasnic. 

U mnohých zvierat (napríklad kôň, dromedár) fungujú riasnice podobne ako u ľudí.

## Iné projekty

## Referencie

## Zdroj

Kategória:Oko
Kategória:Krycia sústava
Bágerhát

**Bágerhát** je mesto v rovnomennom okrese v juhozápadnom Bangladéši známe  aj ako **mesto mešít**.

Mesto založil v 15. storočí turecký generál Khan Jahan Ali. Vyniká najmä veľkým množstvom mešít i ďalších budov, ktoré tvoria významné múzeum islamskej architektúry.

Od roku 1985 je mesto zapísané na zozname svetového dedičstva UNESCO.

## Iné projekty

## Externé odkazy
*Oficiálna stránka UNESCO
*Mapa historického centra mesta

## Zdroj

Kategória:Lokality Svetového dedičstva v Bangladéši
Kategória:Stavby v Bangladéši
Kategória:Islamská architektúra
Ázijská federácia pozemného hokeja

**Ázijská federácia pozemného hokeja** (), skr. **ASHF** alebo **AHF**, je ázijská športová konfederácia, ktorá združuje hokejové zväzy ázijských štátov. Vznikla v roku 1964 a sídli v Kuala Lumpur, v Malajzii. Zakladalo ju 5 členov: India, Japonsko, Kórejská republika, Malajzia a Pakistan. Združuje 31 národných zväzov pozemného hokeja a na jej čele od roku 2014 stojí Malajzíjčan Abdullah Ahmad Shah. ASHF je členom Medzinárodnej federácie pozemného hokeja (FIH) a tiež OCA. 

ASHF vznikla po konaní Ázijských hier 1958, na ktorých sa prvýkrát hral aj pozemný hokej. Dlho bol turnaj v pozemnom hokeji na Ázijských hrách jediným podujatím, ktoré ASHF organizovala. V roku 1971 sa k nemu pridal aj hokejový turnaj na Hrách Juhovýchodnej Ázie a v roku 1982 aj majstrovstvá Ázie. V roku 1983 do jej štruktúr vstúpila Ázijská dámska asociácia pozemného hokeja (ALHA).

## Členské federácie
Najmladším členom ASHF sa v roku 2013 stal Vietnam.

## Podujatia
### Národné tímy
* Majstrovstvá Ázie
* Ázijské hry
* Pohár AHF
* Ázijský vyzývací pohár
* Halové majstrovstvá Ázie
* Ázijský Champions Trophy
* Majstrovstvá Ázie juniorov
* Majstrovstvá Ázie do 18 rokov
* Pohár AHF juniorov

:**Regionálne podujatia**
* Východoázijské hry
* Juhoázijské hry
* Hry Juhovýchodnej Ázie
* Západoázijský pohár

### Kluby
* Ázijský pohár majstrov

## Pozri aj
* Medzinárodná federácia pozemného hokeja

## Referencie

## Externé odkazy
* Oficiálna stránka ASHF 
* ASHF na stránke Medzinárodnej federácie pozemného hokeja 

Pozemný hokej
Kategória:Medzinárodné organizácie pozemného hokeja
Kategória:Organizácie založené v 1964
Šidlá

**Šidlá** alebo **rôznokrídle**  () sú jeden z dvoch veľkých podradov vážiek. Na celom svete existuje 2 871 známych druhov šidiel. Prvé fosílne záznamy podradu Anisoptera pochádzajú z obdobia jury, pred 150 miliónmi rokov.

## Opis
Oproti vážkam z podradu šidielka sú omnoho väčšie. Telo majú mohutnejšie. Oči majú viac pri sebe, sú väčšie a často sa dotýkajú.

Predné a zadné krídla sú odlišné, ako v tvare, tak aj žilnatinou. V pokoji nechávajú krídla roztvorené. Zadoček majú hrubší.

Nymfy sú podstatne mohutnejšie a kratšie ako nymfy šidielok. Na zadočku nemajú prívesky na rozdiel od šidielok. Hlava nie je väčšia ako hrudník.                      

## Spôsob života
Lietajú omnoho rýchlejšie a vytrvalejšie ako šidielka, vydržia lietať dlho bez odpočinku. Jedna generácia, žijúca v miernom podnebí, trvá 4 až 6 rokov.

## Čeľade
Podľa
* Aeshnidae – šidlovité
* Austropetaliidae
* Chlorogomphidae
* Cordulegastridae – pásikavcovité       
* Macromiidae 
* Corduliidae – ligotavkovité
* Gomphidae – klinovkovité
* Libellulidae – vážkovité
* Neopetaliidae
* Petaluridae
* Synthemistidae

## Referencie


## Iné projekty

## Zdroj


Kategória:Vážky
Raflézia

**Raflézia** (lat. *Rafflesia*) je rod tropických parazitických rastlín z čeľade rafléziovité (*Rafflesiaceae*). Rod je pomenovaný podľa svojho objaviteľa Sira Thomasa Stamforda Rafflesa.

## Charakteristika
Ide o dvojdomé bezlisté byliny, ktoré parazitujú na koreňoch a kmeňoch. Sú úzko špecializované iba na niektoré liany rodu *[[Tetrastigma]]* z čeľade viničovité (*Vitaceae*). Do hostiteľa rastlina prerastá spleťou vlákien pripomínajúcich hubové mycélium. Kvety sú jednotlivé, pravidelné, jednopohlavné a vyrastajú priamo z kmeňa alebo koreňov hostiteľskej liany. Okvetia sú tvorené 5 masívnymi plátmi, zrastajúcimi na báze do rúrky a v strednej časti kvetu tvoriace manžetu. Na dne vnútornej časti kvetu je rozšírený stredný stĺpik, na ktorého vrchnej strane sú špecializované výrastky, slúžiace na rozptyľovanie silného zápachu pre prilákanie opeľovačov. Pod golierom tohto stredného stĺpika sú u samčích kvetov ukryté tyčinky (v počte 5 až viac). Semenník v samičích kvetoch je spodný, zrastený zo 4 až 8 plodolistov, s mnohými komôrkami vznikajúcimi tvorbou druhotných prepážok so sieťovitou štruktúrou. Plodom je bobuľa.

Rod zahŕňa 17 druhov a je rozšírený v juhovýchodnej Ázii.

## Zaujímavosti

Najznámejším predstaviteľom tohto rodu je raflézia Arnoldova (*Rafflesia arnoldii*), ktorej kvet dosahujúce cez 1 meter v priemere a je najväčším kvetom v rastlinnej ríši.

Proces opeľovania bol skúmaný na druhu *Rafflesia pricea*. Opelenie je sprostredkované bzučivkami z rodov *Lucilio* a *Chrysomya*.
Zistilo sa, že muchy sú vábené pachom, pripomínajúcom hnijúce mäso, ako aj vzhľadom kvetov. Keď mucha navštívi vnútro samčieho kvetu, kde idú pod golierom centrálneho stĺpika ukryté peľnice, je navedená okrajom so štetinami tak, že sa jej nalepí peľ na chrbtovú časť trupu. Priesvitné okienka na vnútornej časti manžety okvetia pomáhajú hmyzu v orientácii vo vnútri kvetu. Keď potom peľom preťažená mucha navštívi samičí kvet a prederie sa pod zväčšeným okrajom stredného stĺpika kvetu, peľ z jej chrbta sa zotrie na bliznu. Opelenie sú tak schopné zabezpečiť len veľké muchy. Kvet muchám nič na oplátku neposkytuje, len ich oklame vidinou potravy a možnosti naklásť vajíčka do zdochliny. Jedným z dôvodov vzácnosti týchto rastlín v prírode môže byť aj nízka šanca na úspešné opelenie, pretože k tomu musí rozkvitnúť blízko seba samčí aj samičí kvet.

Na rozdiel od ostatným parazitických rastlín, má rod raflézia aj ekonomický význam. Ten vyplýva z ekoturizmu, pretože na Borneo prichádzajú tisíce turistov len aby videli kvitnutie týchto rastlín.

## Referencie

## Iné projekty

## Externé odkazy
* The Families of Flowering Plants:'' Rafflesiaceae'' 
* The parasitica Plant Connection:'' Rafflesiaceae'' s.str.

## Zdroj
* Valíček P. et al. *Užitkové rostliny tropů a subtropů*. 2. vyd. Praha: Academia, 2002. ISBN 80-200-0939-6.
* Beaman S. R. et al. *Pollination of Rafflesia (Rafflesiaceae)*. American Journal of Botany 75 (8). 1988.
* 

Kategória:Rafléziovité
Kategória:Parazitické rastliny
Ágrá ká kilá

**Ágrá ká kilá** (-po hindsky) alebo **(Červená) pevnosť v Ágre** je indická pevnosť v meste Ágra ležiacom asi 200 km juhovýchodne od Dillí. Len 2,5 kilometra juhovýchodne od pevnosti sa nachádza jedna z najznámejších indických pamiatok, Tádž Mahal.

Ágrská pevnosť patrí k najdôležitejším pevnostiam v Indii. V čase Mughalskej ríše tu sídlili vtedajší panovníci a riadili odtiaľ celú zem. V súčasnosti je často navštevovaným turistickým miestom. 

Od roku 1983 je súčasťou svetového dedičstva UNESCO.

## Literatúra
* Beate Szerelmy, Andrea Wurth u.a.: *Indien*. Baedeker-Verlag, Ostfildern 1997
* Bamber Gascoigne: *Die Großmoguln - Glanz und Größe mohammedanischer Fürsten in Indien*. Prisma-Verlag, Gütersloh 1987 

## Iné projekty

## Zdroj

Kategória:Stavby v Uttarpradéši
Kategória:Lokality Svetového dedičstva v Indii
Kategória:Islamská architektúra
Kategória:Ágra
Kategória:Pevnosti v Indii
Humájúnova hrobka

**Humájúnova hrobka** je komplex budov v Indii v Naí Dillí postavených na uloženie ostatkov historicky druhého panovníka Mughalskej ríše, cisára Humájúna. 

Budovy slúžia ako majestátna hrobka, ktorá je dnes už klasickou ukážkou mughalskej architektúry. Práve podľa jej vzoru bol neskôr postavený Tádž Mahal. 

Od roku 1993 je Humájúnova hrobka zapísaná na zozname svetového dedičstva UNESCO.

## Iné projekty

## Externé odkazy
* Humájúnova hrobka v Dillí
* Hrobka na stránke UNESCO

## Zdroj

Kategória:Lokality Svetového dedičstva v Indii
Kategória:Islamská architektúra
Kategória:Stavby v Naí Dillí
Červená pevnosť (Dillí)

**Červená pevnosť** alebo **Lál kilá** (po hindsky लाल किला – *Lál kilá*) je pevnosť v indickom hlavnom meste Naí Dillí, ktorá bola postavená v prvej polovici 17. storočia. Svoje meno získala vďaka červenému pieskovcu z ktorého bola postavená. Dnes je pevnosť jednou z často  navštevovaných pamiatok a patrí k dôležitým stavbám mughalskej architektúry. Z bývalého sídla sultána je dnes múzeum. 

V roku 2007 bola pevnosť zapísaná na zoznam svetového dedičstva UNESCO.

## Iné projekty

## Externé odkazy
* Archaeological Survey of India: World Heritage Site – Red Fort, Delhi
* Pevnosť na stránke UNESCO

## Zdroj

Kategória:Stavby v Naí Dillí
Kategória:Lokality Svetového dedičstva v Indii
Kategória:Islamská architektúra
Kategória:Architektúra v 17. storočí
Kategória:Pevnosti v Indii
27 čiže smrť robí umelca

***27 čiže smrť robí umelca*** je názov románu slovenskej spisovateľky Alexandry Salmela, ktorý prvýkrát vyšiel vo fínskom jazyku pod názvom „27 Eli kuolema tekee taiteilijan“. Dielo býva zaraďované do postmodernizmu. Príbeh má viacero rozprávačov, nielen ľudí ale i zvierat a vecí. Hlavná rozprávačka Angie, mačka Kassandra, automobil Opel Astra, plyšové prasiatko Pánprasiatko a Marko - otec detí. Základné elementy príbehu sú rodina s tromi deťmi bývajúca na fínskom vidieku a Angie, slovenská študentka, ktorá prijala ponuku pobytu od vysokoškolského učiteľa fínskej literatúry.

Román je ocenený fínskou cenou za literárny debut novín „Helsingin Sanomat“ po prvýkrát v histórii ako dielo nefínskeho autora. Alexandra Salmela postúpila s týmto dielom aj medzi finalistov najprestížnejšej fínskej ceny „Finlandia“. Kniha sa vo Fínsku stala literárnou senzáciou. 

V roku 2012 bol román nominovaný medzi finalistov slovenskej ceny Anasoft litera.

## Referencie


## Zdroj
* SALMELA, Alexandra. *27 čiže smrť robí umelca*. Bratislava: Q111, 2011. poznámka vydavateľa, ISBN 978-80-89092-61-1
* Alexandra Salmela: 27 eli kuolema tekee taiteilijan, Teos, Helsinki, 2010, 311 strán, ISBN 9789518513028
Kategória:Knihy z 2011
Kategória:Fínske romány
Kategória:Slovenské romány
Plyšiak

**Plyšiak** alebo **plyšák** môže byť v slangu:
*plyšová hračka
*výrobok z plyšu (najmä koberec, klobúk, kabát a pod.)
Glaukus

**Glaukus** (zastarano: *vláknovec*; lat. *Glaucus*) je rod malých a jedovatých morských slimákov z čeľade glaukusovité (*Glaucidae*). Dnes rod pozostáva z 5 druhov (konkrétne: glaukus atlantický [t. j. *Glaucus atlanticus*], *Glaucus marginatus*, *Glaucus bennettae*, *Glaucus mcfarlanei*, *Glaucus thompsoni*). Do roku 2014 sa však všetky tieto druhy považovali za jediný druh (konkrétne: **glaukus atlantický**) príp. za 2 druhy (konkrétne: **glaukus atlantický** a *Glaucus marginatus*).

Celý svoj život strávi obrátený.

## Opis
Normálna veľkosť tohto rodu je do . Je strieborno až sivo sfarbený na dorzálnej strane a tmavo a svetlomodro na ventrálnej strane. Má tmavo modré pruhy pozdĺž krajov jeho nohy. Má špicaté a ploché telo, ktoré má šesť príveskov, ktoré sa lúčovito vetvia. Jeho radula nesie na svojej čepeli samostatné zuby.

## Rozšírenie a habitat
Tento slimák je pelagiálny a rozšírený po svetových oceánoch v miernych tropických vodách. Sú to regióny ako východné a západné pobrežie Južnej Afriky, európske vody, východne pobrežie Austrálie a Mozambik. Tento druh pláva obrátený na povrchovom napätí oceánu.

## Etológia

Glaukus je predátor. Loví väčšie morské organizmy napr. nebezpečne jedovatého rúrovníka *[[Physalia physalis]]*, polypovca *[[Porpita porpita]]* alebo slimáka *[[Janthina janthina]]*. Príležitostne sa môžu niektoré jedince uchýliť ku kanibalizmu.

Glaukus sa dokáže živiť druhom *P. physalis* vďaka svojej imunite na jeho jedovaté pŕhlivé bunky. Slimák skonzumuje celý organizmus a jed si uskladní pre svoje vlastné použitie. Jed si uchováva v špecializovaných mechúrikoch, tenkých „prstoch“ na jeho tele. Pretože *Glaucus* jed koncentruje, môže spôsobiť silnejšiu otravu ako *P. physalis*, ktorým sa živí.

S pomocou plynového mechúra v žalúdku dokáže plávať na hladine. Pre polohu tohto mechúra pláva slimák obrátený. Vrchný modrý, modro-biely povrch je v skutočnosti spodok slimáka. Naopak chrbtová, sivá, časť je pri plávaní dole. Sfarbenie je kamuflážou a pomáha mu pred predátormi.

Glaukus je hermafrodit, má samčie aj samičie pohlavné orgány. Pária sa brušnou stranou. Po spárení vyprodukujú obidva jedince reťazce vajíčok.

## Referencie

## Iné projekty

## Literatúra
* 

## Externé odkazy
* Sea Slug Forum 

## Zdroj

Kategória:Glaukusovité
Klinovka hadia

**Klinovka hadia** () je druh vážky z podradu šidlá.

## Opis
thumb|Pohľad na krídla samčeka.
Jej telo s dĺžkou 55 –  je žlto-zeleno sfarbené s čiernymi úzkymi pruhmi na hrudi. Samček je dlhší ako samička. V prednej časti tela prevláda nápadná zelená farba, ostatné klinovky sú väčšinou žlté. Oči sa na temene nestýkajú (poznávací znak klinoviek). Samička má na záhlaví útvary pripomínajúce rohy, ktoré iba málo prevyšujú oči. Krídla sú číre s rozpätím 65 – . Nohy má žlté s pozdĺžnymi čiernymi pruhmi. Na vrchu zadočku má žlté škvrny. Zadoček je pri samčekoch na posledných článkoch rozšírený.

## Výskyt a ohrozenie
Rozšírená je v Strednej Ázii, v Rusku, vo Východnej, Strednej a Severnej Európe.. Vo Fínsku je rozšírenie dosahuje až k polárnemu kruhu. Na území Česka sa vyskytuje väčšinou vzácne, vo východných, južných a severných Čechách býva je výskyt hojnejší. Na území Slovenska je jej výskyt súvislý na celom území. Na území Slovenska je chránená. V Česku je chránená zákonom ako silno ohrozený druh. Jej ohrozenie spočíva najmä v zániku biotopov, v ktorých sa môžu vyvíjať jej nymfy. Všeobecne tento druh ohrozuje znečistenie vody.

## Spôsob života
Nymfy (larvy) sa liahnu z vajíčka po niekoľkých týždňoch. Vajíčko niekedy môže aj prezimovať, väčšinou ale prezimuje nymfa. Nymfy žijú na pieskových dnách čistých tečúcich vôd, vyhýbajú sa bahnitým dnám. Tu sa živia malým vodným hmyzom. Nymfa sa vyvíja 2 – 4 roky. Dospelé jedince sa liahnu od mája do júla. Lietajú až do konca septembra.

Dospelé klinovky zalietajú niekedy aj ďaleko od vody, nie však ďalej ako niekoľko sto metrov. Pri brehovej vegetácii lovia dospelé jedince svoju potravu, slnia sa a odpočívajú. Potom sa dajú pozorovať aj na lesných cestách, rúbaniskách a pod. často odpočívajú na zemi, kameňoch alebo na vegetácii. Samičky nemajú kladielka, preto znášajú vajíčka počas letu nad vodnou hladinou, na ktorej sú potom nesené prúdom ďalej, než sa uchytia na dne.

## Referencie


## Iné projekty

## Zdroj
* 
* Malikova, E. 2009. Ophiogomphus cecilia. In: IUCN 2012. IUCN Red List of Threatened Species. Version 2012.1. . Prístup 13. september 2012.

Kategória:Klinovkovité
Kategória:Najmenej ohrozené druhy
Kategória:Živočíchy európskeho významu
Kategória:Zákonom chránené živočíchy na Slovensku
Kutub mínár

**Kutub mínár** je najvyšší minaret v Indii (vysoký 72,8 m, priemer základne 14,3 m, vrcholu len 2,75 m). Nachádza sa v meste Dillí a je súčasťou komplexu Kutub.

Minaret bol budovaný medzi rokmi 1193 (postavené len základy) a 1368 počas vlády niekoľkých kráľov. Na jeho výstavbu sa použil materiál i zo zničených hinduistických svätýň. Ako stavebný materiál bol použitý červený pieskovec.

Minaret obklopuje veľa ďalších budov, ktoré sú zachovanou ukážkou indickej architektúry 12. storočia. Pôvodne bola plánovaná ešte druhá veža, vyššia než samotný Kutub minár, jej výstavba však skončila potom, čo bolo postavených prvých 12 metrov.

V roku 1993 bol  minaret zapísaný na zoznam svetového dedičstva UNESCO.

## Referencie

## Iné projekty

## Externé odkazy
* O minarete 
* Minaret na stránke UNESCO 

## Zdroj

Kategória:Veže v Indii
Kategória:Lokality Svetového dedičstva v Indii
Kategória:Islamská architektúra
Kategória:Architektúra z 1368
Kategória:Dillí
Horské železnice v Indii

**Horské železnice v Indii** je spoločné označenie troch železníc v horských oblastiach Indie. Väčšinou vedú od pobrežia do vyššie položených miest, pričom prekonávajú na krátkom úseku vysoké prevýšenie. Postavené boli v 19. a na začiatku 20. storočia počas britskej nadvlády. 

V roku 1999 bola sieť železníc zapísaná na zoznam svetového dedičstva UNESCO.

## Železnice
*Darjeeling Himalayan Railway* bola na zoznam svetového dedičstva zapísaná ako prvá. Železnica vznikla v roku 1881 a jej technické riešenie pri prekonávaní náročného terénu je výnimočné, využíva systém úvratí (rovnako ako v prípade Kysucko-oravskej lesnej železnice) a stúpaní v krátkych slučkách. Spája mestá Siliguri a Darjeeling. Jej dĺžka je 78 km. Rozchod koľají .

*Kalka Shimla Railway* bola zapísaná na zoznam v roku 2005. Bola postavená v polovici 19. storočia v dĺžke 96 km. Spája mestá Kalka a Simla. Rozchod koľají .

*Nilgiri Mountain Railway* pribudla na zoznam v roku 2008. Bola dokončená v roku 1908 a prechádza od 320 do  Spája mestá Mettupalayam a Ooty. Je dlhá 48 km. Rozchod koľají .

## Iné projekty

## Zdroj

* Železnice na stránke UNESCO

Kategória:Železnica v Indii
Kategória:Lokality Svetového dedičstva v Indii
Kategória:Doprava v Západnom Bengálsku
Kategória:Doprava v Tamilnádu
Kategória:Doprava v Himáčalpradéši
Africká federácia pozemného hokeja

**Africká federácia pozemného hokeja**, skr. **AFHF** (), je africká športová konfederácia, ktorá združuje hokejové zväzy afrických štátov. Vznikla v roku 1964 a sídli v Bulawayo, v Zimbabwe. Momentálne (2012) združuje 17 národných zväzov pozemného hokeja a na jej čele stojí Egypťan Seif Ahmed. AFHF je členom Medzinárodnej federácie pozemného hokeja (FIH) a tiež ANOCA. 

## Členské federácie

## Podujatia
### Národné tímy
* Majstrovstvá Afriky
* Africké hry
* Africká kvalifikácia na LOH

### Kluby
* Africký pohár majstrov

## Pozri aj
* Medzinárodná federácia pozemného hokeja
* Európska federácia pozemného hokeja

## Referencie

## Externé odkazy
* Oficiálna stránka AFHF /
* AFHF na stránke Medzinárodnej federácie pozemného hokeja 

Pozemný hokej
Kategória:Medzinárodné organizácie pozemného hokeja
Kategória:Organizácie založené v 1964